Samuel Okudzeto Ablakwa

Ba da dua **Samuel Akudzeto Ablakwa** nɛ Nasaar nwidiga awai di dab pii nɛ yinne daar (11 August 1980). O anɛ Wadmaan tis North Tongu district linɛ bɛ Volta Region O da anɛ deputy minister saŋa kanɛ ka John Atta Mills nɛ John Dramani Mahama da an Ghana Zugraannam la.

## O bɛllim pinilʋg nɛ Sakur yɛla
Ba da du'a Samuel Okudzato Ablakwa nɛ 11 August 1980 Ayeyime-Battor teŋkanɛ bɛ Volta Region Ghana sʋʋlimin. O da keŋ nɛ Presbyterian Boy's Secondary school –Legon (PRESEC). Onɛ da an kpɛɛm kanɛ da gɔsid Karimbiis laasʋg linɛ buon ye Scripture Union la nyaandɔl.

O da keŋ nɛ sakur titaar linɛ ka ba buon ye University of Ghana la ka die kasɛta gbaʋŋ kanɛ ka ba buon ye Bachelor of Arts, zamis kanɛ an Political Science nɛ Philosophy la yʋma 2002 ti paae yʋma 2006 la ni. O mɛ da keŋ sakur titaar linɛ bɛ Nasaa teŋ ka ba buon ye University of Leicester la ka zamis Labaya Tisib yɛla (Communication Media) nɛ A-tuasi tis Wʋrʋg (Public Relations) ka die Master of Arts in Communication kasɛta gbaʋŋ. O mɛ anɛ onɛ gɔsid tʋʋma na ken sʋʋŋa siem (Project Management Practitioner) – PRINCE

Ablakwa mɛ mɔr Tuongaadʋg tʋʋma (Leadership) kasɛta gbaʋŋ yit Harvard Kennedy Sakur linɛ zamisid Gɔmina tʋʋma yɛla USA nɛ Master of Science in Defense and International Politics Ghana Sogianam Sakur kanɛ Zamisid soogia kpɛɛmnam la.

## O pɔlitis yɛla
On da bɛ Univesiti linɛ bɛ Ghana legon la, o da anɛ Ghana sʋʋlim wʋsa Univesti sakurbibis linɛ ka ba buon ye National Union of Ghana Students (NUGS) la kpɛɛm din yi yʋma 2005 ti paae yʋma 2006 la ni. O mɛ da paas banɛ sɔb wada banɛ na sʋŋ dasam nɛ puasada NDC Paati Tʋʋma gbaʋŋ yʋma 2008 vɔɔdʋg la ni la. O mɛ da anɛ Committe for Joint Action (CJA) banɛ gɔsid ka gɔmina tʋm linɛ nari tisid Ghana nidib la. O anɛ onɛ mɔr ziesim bɛ Institute of Public Relation (IPR), Ghana.

## O Wada Maalʋg yir tʋʋma la yɛla
Ablakwa da pinil politis nwɛɛb ka nan an yʋma pisi nɛ anii. O da zienɛ wabʋg na'adɔɔg la paati la ziesim nyia North Tongu wadmaan kʋk la yɛla Nasaa yʋʋm 2008 la ni. O da di kʋk la nɛ pisyɔpɔi nɛ anii nɛ pʋdigir (78.6%) vaar kɔbʋg pʋʋgin vɔɔt kal la ni.  Yʋma 2012 la ni la, o da lɛn di vɔɔt la hali ka banɛ da vɔɔti tis o la maligim paas. Bɔzugɔ, vaar kɔbʋg pʋʋgin la, o da paam nɛ vaar piswai nɛ pʋdigir. O da lɛn dii o kʋk la yʋma 2016 la ni, amaa o paati zugraan da pʋ dii. wadmaanib yir kanɛ paas a yuobʋ la ni la ka Ablakwa da paas banɛ vɛɛnsidi gaansid gɔmina tʋmtʋm banɛ ka Ghana Zugraan gaŋ ye ba tʋm tʋʋm sieba la. O da tʋm tʋʋm kaŋa nɛ yʋma 2013 la ni ti paae yʋma 2020 la ni. O mɛ anɛ kpɛɛm Komitii kanɛ gɔsid Ghana tʋʋm nɛ Teŋzʋna yɛla (Ranking Member of Parliament Foreign Affairs).

## On da an Minister Nya'aŋ pad la yɛla
O da paas nimbanɛ da sʋŋid Ghana Zugraan John Evans Atta Mills n da nyiad ye o di Ghana zugraan la. Atta Mills n da lieb Ghana Zugraan la, o da paas nimbanɛ tiebid ye ba tiak  gɔmina la - aan ba gbansɔbid. O da anɛ yʋma pisi nɛ anii ka Atta Mills gɔmina la maal o Deputy Minister of Information. Ablakwa mɛ da anɛ Education Minister nyaapaad gɔsid Sakur Titada saŋa kanɛ ka Prof. Jean Naana Opoku Agyemang da an Minister of Education ka John Dramani Mahama an Ghana Gɔmna Zugraan la.

## On di ya'an si'em

### '''Piini'''
Okudzeto Ablakwa anɛ onɛ ka ba tis o piini kɔnɔb-kɔnɔb ka piin banɛ an:TNG Corporate Excellence Piini – Accra 2010, Dasam Tuongat onɛ Kpɛɛŋidi o Mɛŋ West Africa. West Africa Sakurbibis laasʋg (WASU) da tis o piini la Kaduna linɛ bɛ Nigeria la yʋma 2009 la ni. Ba mɛ da tis o Piinkanɛ bɛɛ li kɔn ka ba buon ye Special Aluminus Award ka Ghana sakur biis wʋsa la'aʋŋ lʋgir la (NUGS) da tis o yʋma 2009 nɛ dinɛ ka ba buon ye Old Vandal Piini n bɛ yʋma 2008 la ni, nɛ Piin kanɛ paal ye Volta Hall JCR linɛ bɛ University of Ghana la nif tigi o tʋʋma yɛla yʋma 2005 la ni nɛ gerima Piini ka A-sʋoem-mɛŋ bɛɛ Private University Students Association of Ghana (PUSAG) mɛ tis o. Mepe nɛ Tepa Traditional Council nam mɛ da wɔɔg o ka diis o “Mmrantiehene.”

## Tʋʋm banɛ ka o tʋm
Labaya Gɔsidib Minista nyaanpaad, 2009-2013 (Ghana Gɔmna)

Sakurnam Gɔsib Minista nyaapaad, 2013-2016 (Ghana Gɔmna)

Wada Maan , 2009 – till date (Office of Parliament)

Saavi Solutions tʋʋma Kpɛɛm (2007-2009)

## O bɛllim yɛla
O pu'a anɛ Nuhela Seidu onɛ saamme an Mumuni Seidu ka o an lɔya. Ba mɔri biis ayi, bipuŋ nɛ bidibiŋ.

## O tʋʋm sʋma yɛla
Nasaa nwadig August 2022 la ka o da tis yʋma anii biig ka o yʋʋr buon Samelia Mekporsigbe ka yit Battor DA Primary School ka bɛ dɔɔd atan la sʋŋir zaŋi kennɛ o sakur zamisʋgin. O da dinɛ 2022 Volta Region a-zamisi-gaad taaba ka USAID da gɔsidi li yɛla la. Onɛ da gaad banɛ wʋsa da paas A-zamisi-Gaad Taaba ni, ba circuit, district ti paae region.

## Gbanvɛɛnsa